
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ψήφιση του Οργανισμού Εσωτερικής Υπηρεσίας του 

Δήμου Γαζίου Ν. Ηρακλείου. 1 

Σύσταση αμιγούς Δημοτικής Επιχείρησης από τον Δή¬ 
μο Γαργαλιάνων Ν. Μεσσηνίας με την επωνυμία 
«Δημοτική Επιχείρηση Ανάπτυξης Γαργαλιάνων - 
ΑΚΜΗ». 2 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 21320 (1) 

Ψήφιση του Οργανισμού Εσωτερικής Υπηρεσίας του Δή¬ 
μου Γ αζίου Ν. Ηρακλείου. 

Ο ΑΝΑΠΛΗΡΩΤΗΣ ΠΕΡ/ΚΟΥΔ/ΝΤΗ Ν. ΗΡΑΚΛΕΙΟΥ 

Έχοντας υπόψη: 

1. Τις διατάξεις: 

α) Του άρθρου 8 του Ν. 2307/1995 «προσαρμογή νομο¬ 
θεσίας αρμοδιότητας Υπουρ. Εσωτερικών στις διατάξεις 
για την Νομαρχιακή αυτοδιοίκηση και άλλες διατάξεις». 

β) Των άρθρων 1-4 και 9 του Ν. 1586/1986 «Βαθμολογι¬ 
κή διάρθρωση των θέσεων του Δημοσίου, νομικών προ¬ 
σώπων δημοσίου δικαίου και των Οργανισμών Τοπικής 
Αυτοδιοίκησης και άλλες διατάξεις» καιτου άρθ. 34του Ν. 
2190/1994. 

γ) Του Π.Δ. 37α/1987 «Μερική επέκταση διατάξεων, που 
ισχύουν για τους δημοσίους υπαλλήλους και τους υπαλ¬ 
λήλους των άλλων νομικών προσώπων δημοσίου δικαίου 
και στους υπαλλήλους των Οργανισμών Τοπ, Αυτοδ/σης 
και προσαρμογή διατάξεων στις ρυθμίσεις του Ν. 
1586/1986». 

2. Τις 53560/59/6.8.1986,75643/16.1.1987 και 4403/1988 
σχεπκές εγκυκλίους του Υπουργείου Εσωτερικών. 

3. Την 1901/1986 εξουσιοδοτική απόφαση της Νομαρ¬ 
χίας όπως τροποποιήθηκε μεταγενέστερα. 

4. Την 14/1995 απόφαση του Δημοτικού Συμβουλίου 
Γ αζίου με την οποία ψηφίζεται ο Οργανισμός Εσωτερικής 
Υπηρεσίας του Δήμου. 

5. Τη γνωμοδότηση του Υπηρεσιακού Συμβουλίου του 


άρθρου 8, του Ν. 2307/95 διατυπώθηκε στο 6/9.8.1996 
πρακτικό (α/α θέμα 2). 

6. Όλα τα στοιχεία του οικείου Υπηρεσιακού φακέλου, 
αποφασίζουμε: 

Ψηφίζουμε τον Οργανισμό εσωτερικής Υπηρεσίας του 
Δήμου Γαζίου που εγκρίθηκε καταρτίσθηκε με την 
14/1995 απόφαση του Δημοτικού Συμβουλίου Γαζίου, ώ¬ 
στε να έχει ως εξής: 

Άρθρο 1 

Η όλη υπηρεσία του Δήμου οργανώνεται σε μία (1) δι¬ 
εύθυνση και δύο (2) τμήματα. 

Α. Τμήμα Διοικητικό. 

Περιλαμβάνει τα παρακάτω μη αυτοτελή γραφεία 

1. Γ ραφείο Διοικητικό 

2. Γ ραφείο Οικονομικό - προσόδων - περιουσίας 

3. Γ ραφείο Αστικοδημοτικής κατάστασης 

4. Γ ραφείο γραμματείας 

5. Γ ραφείο ειδικής υπηρεσίας 

6. Γ ραφείο Τουρισμού 

Β. Τεχνικό Τμήμα 

Περιλαμβάνει τα παρακάτω μη αυτοτελή γραφεία 

1. Γ ραφείο Μελετών - Έργων - Περιβάλλον. 

2. Γραφείο Τοπογραφικό - Κτηματολογίου - Πολεοδο¬ 
μίας. 

3. Γ ραφείο Ηλεκτρομηχανολογικό - καθαριότητας κή¬ 
πων και δενδροστοιχειών - ύδρευσης - Νεκροταφείου. 

4 . Γ ραφείο Γ ραμματείας. 

Άρθρο 2 

ΟΡΓΑΝΙΚΗ ΣΥΝΘΕΣΗ -ΔΙΑΒΑΘΜΙΣΗ ΘΕΣΕΩΝ 

Α. Θέσεις Μόνιμου Προσωπικού. 

1. ΚΑΤΗΓΟΡΙΑ ΠΕ 

α. Κλάδος ΠΕΙ Διοικητικών. 

Μία (1) θέση με διαβάθμιση Δ-Α. 

β. Κλάδος ΠΕ 3 Πολιτικών Μηχανικών. 

Μία (1) θέση με διαβάθμιση Δ-Α. 

γ. Κλάδος ΠΕ 5 Μηχανολόγων Ηλεκτρολόγων Μηχανι¬ 
κών. 

Μία (1) θέση με διαβάθμιση Δ-Α. 

δ. Κλάδος ΠΕ 6 Τοπογράφων Μηχανικών. 

Μία (1) θέση με διαβάθμιση Δ-Α. 

2. ΚΑΤΗΓΟΡΙΑ ΤΕ 

α. Κλάδος ΤΕ17 Διοικητικών - Λογιστικών. 

Μία (1) θέση με διαβάθμιση Δ-Α. 

β. Κλάδος ΤΕ3 Τεχνολόγων Πολιτικών Μηχανικών. 

Μία (1) θέση με διαβάθμιση Δ-Α. 

3. ΚΑΤΗΓΟΡΙΑ ΔΕ 

α. Κλάδος ΔΕ 1 Διοικητικών. 

Δέκα (10) θέσεις με διαβάθμιση Δ - Α. 
β. Κλάδος ΔΕ 23 Δημοτικής Αστυνομίας. 

Τέσσερις (4) θέσεις με διαβάθμιση Δ - Α. 
γ. Κλάδος ΔΕ 29 Οδηγών αυτοκινήτων. 

Πέντε (5) θέσεις με διαβάθμιση Δ - Α. 
δ. Κλάδος ΔΕ 30 Τεχνικών (Υδραυλικών). 

Τρεις (3) θέσεις με διαβάθμιση Δ - Α. 
ε. Κλάδος ΔΕ 6 Σχεδιαστών. 

Μία (1) θέση με διαβάθμιση Δ-Α. 

4. ΚΑΤΗΓΟΡΙΑ ΥΕ. 

Α. Κλάδος ΥΕ 1 Κλητήρων - θυρωρών - Γ ενικών Καθηκό¬ 
ντων. 

Μία (1) θέση με διαβάθμιση Ε-Β. 
β. Κλάδος ΥΕ 16 Εργατών Προσωπικού καθαριότητας. 
Δέκα (10) θέσεις Εργατών καθαριότητας με διαβάθμι- 
ση Ε-Β. 

Δύο (2) θέσεις καθαριστριών με διαβάθμιση Ε-Β. 

Τρεις (3) θέσεις εργατών ύδρευσης με διαβάθμιση Ε-Β. 

Άρθρο 3ο 

Προϊστάμενοι: 
α. Διεύθυνση Δήμου. 

Μόνιμος υπάλληλος του κλάδου ΠΕ 1 ήΤΕ 17ήΔΕ1 που 
επιλέγεται σύμφωνα με τις εκάστοτε ισχύουσες διατά¬ 
ξεις. 

β. Τμήματος Διοίκησης - Οικονομικών. 

Μόνιμος υπάλληλος των Κλάδων ΠΕ 1 ή ΤΕ 17 ή ΔΕ 1 
που επιλέγεται σύμφωνα με τις εκάστοτε ισχύουσες δια¬ 
τάξεις. 

γ. Τεχνικού Τμήματος. 

Μόνιμος υπάλληλος του Κλάδου ΠΕ3ή ΠΕ 5 ή ΠΕ 6 ή ΤΕ 
3 που επιλέγεται σύμφωνα με τις εκάστοτε ισχύουσες δια¬ 
τάξεις. 

Άρθρο 4ο 

Η κατανομή του υπηρετούντος προσωπικού στη Δ/νση, 
Τμήματα και Γ ραφεία πλην των προϊσταμένων, που τοπο¬ 
θετούνται κατά τη διαδικασία του άρθρου 9 του Ν. 

1585/1986, Ν. 2190/1994 γίνεται με απόφαση του Δημάρ¬ 
χου, όπως η κάθε μετακίνηση υπαλλήλου από γραφείο σε 
γραφείο ή υπηρεσία. 

Άρθρο 5 

Γ ενικές αρμοδιότητες. 

Οι γενικές αρμοδιότητες τα καθήκοντα και υποχρεώ¬ 
σεις κάθε υπηρεσίας,όπως έχει διαμορφωθεί μία σε 
Δ/νση, Τμήμα και μη Αυτοτελές Γ ραφείο, όπως αναφέρο- 
νται στα προηγούμενα άρθρα, πέρα από τις ειδικές δια¬ 
τάξεις που ισχύουν κάθε φορά σαν θεμελιώδη καθήκοντα 
και υποχρεώσεις των Δημοτικών Υπαλλήλων που καθορί¬ 
ζονται από τον εκάστοτε κώδικα καταστάσεως Δημοτικών 
και Κοινοτικών Υπαλλήλων, ορίζεται ως ακολούθως. 

Ά. Προϊστάμενος Δ/νσης. 

1. Ο Προϊστάμενος Δ/νσης προΐσταται στα τμήματα και 
στις λοιπές υπηρεσίες που συγκροτούν την όλη οργανική 
μονάδα του Δήμου και δίδει τις αναγκαίες οδηγίες και α¬ 
παραίτητες υποδείξεις σ’ αυτά για τις ενδεδειγμένες κά¬ 
θε φορά ενέργειες σε κάθε υπόθεση που ανήκει στην αρ¬ 


μοδιότητα τους. Παρακολουθεί δε ανελλειπώς την τακτι¬ 
κή και έγκαιρη περαίωση κάθε υπόθεσης. 

2. Μονογραφεί τα έγγραφα που συντάσσουν τα Τρήμα¬ 
τα, για τη νομιμότητα του περιεχομένου των και υπογρά¬ 
φει όλα τα πιστοποιητικά και τα έγγραφα που θα αναφέ- 
ρονται σε έγγραφη εξουσιοδότηση του Δημάρχου προς 
αυτόν, στην οποία καθορίζονται σαφώς τα αντικείμενα για 
τα οποία εξουσιοδοτείται να υπογράφει. 

3. Καθορίζει τις διαδικασίες εσωτερικής λειτουργίας 
των Τμημάτων και αναθέτει όσες φορές το κρίνει απαραί¬ 
τητο, σε οποιοδήποτε υπάλληλο αυτών, κάθε έκτακτη ερ¬ 
γασία ή ενέργεια έστω και αν δεν είναι στην αρμοδιότητα 
της υπηρεσιακής μονάδας που ανήκει ο υπάλληλος. 

4. Εισηγείται στην Διοίκηση του Δήμου τις επιβαλλόμε¬ 
νες από το συμφέρον του Δήμου υπηρεσιακές μετακινή¬ 
σεις εντός του οργανισμού του Δήμου και ασκεί τη δεδο¬ 
μένη σ' αυτόν πειθαρχική δικαισδοσία. 

5. Παρέχει στους πολίτες κάθε πληροφορία που αφορά 
τις υποθέσεις τους, μέσα πάντοτε στα πλαίσια της αρμο- 
διότητάς του και χωρίς να ζημιώνεται ο Δήμος ή τυχόντρί¬ 
τος. 

6. Επιμελείται για την ακριβή τήρηση και εφαρμογή των 
νόμων, διαταγμάτων, εγκυκλίων, διαταγών, αποφάσεων 
του Οργανισμού Εσωτερικής Υπηρεσίας και των ειδικών 
εσωτερικών κανονισμών. 

7. Μελετά και εισηγείται τη λήψη αποφάσεων εκ μέρους 
των αρμοδίων οργάνων της Διοίκησης του Δήμου για θέ¬ 
ματα που αφορούν τις αρμοδιότητες αυτών. 

8. Μεριμνά για τη σωστή και έγκαιρη βεβαίωση και εί¬ 
σπραξη των εσόδων του Δήμου και τη νομότυπη πληρω¬ 
μή των δαπανών από το αρμόδιο τμήμα όπως επίσης και 
για την ορθή σύννομη εκτέλεση των έργων και προμηθει¬ 
ών του Δήμου. 

9. Μεριμνά για τη θεωρητική και πρακτική εξάσκηση των 
υπαλλήλων και ενημερώνει αυτούς για κάθε διάταξη νό¬ 
μων, διαταγμάτων, εγκυκλίου κ.λπ. που αφορούν την υ¬ 
πηρεσία κάθε υπαλλήλου. 

10. Συντάσσει τις εκθέσεις υπηρεσιακής ικανότητας 
(ουσιαστικών προσόντων) των προϊσταμένων των τμημά¬ 
των, γραφείων και υπηρεσιών ως και όλων των υπαλλή¬ 
λων που ανήκουν οργανικά στο Δήμο, βάσει των διατάξε¬ 
ων που ισχύουν κάθε φορά. 

11. Παραλαμβάνει και κατανέμει την αλληλογραφία του 
Δήμου στα τμήματα, γραφεία, υπηρεσίες, δίδοντας τις α¬ 
παραίτητες οδηγίες για ενέργεια, γραπτά ή προφορικά. 

Β. Προϊστάμενοι τμημάτων. 

1. Είναι υπεύθυνοι για την εύρρυθμη λειτουργία όλων 
των Γ ραφείων που συγκροτούν το τμήμα τους. 

2. Ενεργούν την κατανομή των αντικειμένων της αρμο- 
διότητάς των στους υπαλλήλους που υπηρετούν στην 
οργανική μονάδα τους και καθοδηγούν και ελέγχουν αυ¬ 
τούς, στην καλή και αποδοτική εκτέλεση των καθηκόντων 
τους. 

3. Εισηγούνται στον Προϊστάμενο της Δ/νσης τα θέμα¬ 
τα της αρμοδιότητάς των. Προσυπογράφουν (μονογρα¬ 
φούν) τα σχέδια εγγράφων ενεργειών, των υφισταμένων 
των, καθιστάμενοι έτσι υπεύθυνοι για την νομιμότητα του 
περιεχομένου κάθε εγγράφου και την ακρίβεια των στοι¬ 
χείων τους. 

4. Κάθε έγγραφο που έρχεται στο Δήμαρχο για υπο¬ 
γραφή, πρέπει σύμφωνα με τον Κώδικα υπαλλήλων 

Ο.Τ.Α. να φέρει την μονογραφή του συντάξαντος αυτό υ¬ 
παλλήλου και του αμέσως προϊσταμένου του, ως επίσης 
και του προϊσταμένου της Δ/νσης. 

5. Μεριμνούν για την ταχεία και ακριβή διεξαγωγή της υ¬ 
πηρεσίας του τμήματός τους και είναι υπεύθυνοι για κάθε 
καθυστέρηση, αταξία ή πλημμελή εργασία και εισηγού- 
νται στον προϊστάμενο της Λ/νσης τις υποθέσεις της ορ¬ 
γανικής μονάδας στην οποία προΐστανται. Επιμελούνται 
για την άμεση και χωρίς αναβολή διεκπεραίωση όλων των 
εγγράφων και ειδικά της επειγούσης φύσεως και πάντως 
όχι πέραν των τριών ημερών, όταν πρόκειται για θέματα ε¬ 
πείγοντα, εκτός των περιπτώσεων για τις οποίες ειδικοί 
λόγοι δικαιολογούν βραδύτερη ενέργεια, για τις οποίες 
πρέπει να ενημερώνουν έγκαιρα τον προϊστάμενο της 
Λ/νσης. 

6. Παρακολουθούν την νομοθεσία, νομολογία και τον 
Ο.Ε.Υ, που αφορούν την αρμοδιάτητά τους και ενημερώ¬ 
νουν αντίστοιχα τους υπαλλήλους της οργανικής μονά¬ 
δας στην οποία προΐστανται. 

7. Τηρούν ιδιαίτερους φακέλους για κάθε αντικείμενο 
της αρμοδιότητάς τους και ειδικούς φακέλους που αφο¬ 
ρούν τις οδηγίες, τη νομοθεσία και νομολογία κατάτράπο 
να είναι ενήμεροι κάθε φορά για κάθε αντικείμενο θεωρη- 
τιά και πρακτικά. 

Γ. Όλοι οι Υπάλληλοι Γενικά. 

1. Κάθε υπάλληλος του Δήμου οφείλει να απασχολείται 
και να εκτελεί το υπηρεσιακό του καθήκον με επιμέλεια 
και ζήλο, να εκτελεί κάθε υπηρεσία που του ανατίθεται α¬ 
πό τον προϊστάμενο, ταχέως και σύμφωνα με τις υποδεί¬ 
ξεις και οδηγίες των προϊσταμένων. Έχει δε μαζί με τον 
προϊστάμενό του την οριζόμενη από τον Κώδικα δημοτι¬ 
κών και κοινοτικών υπαλλήλων, ευθύνη ως προς το σύν¬ 
νομο κάθε ενέργειάς του. 

2. Απαγορεύεται στον υπάλληλο να απασχολείται κατά 
τις ώρες της υπηρεσιακής του εργασίας με έργα άσχετα 
με τα καθαρώς υπηρεσιακά του καθήκοντα. 

Ειδικές αρμοδιότητες Τμημάτων και Γ ραφείων. 

1 Τμήμα Διοικητικό - Οικονομικό. 

Επιμελείται της εφαρμογής των νόμων που αφορούν 
τους Ο.Τ.Α. και το πάσης φύσεως προσωπικό τους. Τηρεί 
τα Μητρώα και τους ατομικούς φακέλους των τακτικών 
και έκτακτων υπαλλήλων. 

Παρακολουθεί τις παρουσίες και απουσίες του προσω¬ 
πικού. 

Διεκπεραιώνει τις υποθέσεις απονομής συντάξεων του 
προσωπικού και κάθε υπηρεσιακή ενέργεια για διορι¬ 
σμούς, προαγωγές, άδειες, ποινές, απολύσεις, μεταθέ¬ 
σεις, νοσηλείες κ.λπ, και κοινοποιεί τις μεταβολές αυτές 
αρμοδίως για καθορισμό της μισθολογικής κατάστασής 
τους. 

Διεκπεραιώνει τις υποθέσεις ονοματοθεσίας αρίθμη¬ 
σης οδών και πλατειών και αρχειοθετεί τα ΦΕΚ αυτών. 

Παρακολουθεί την εν γένει λειτουργία των Συνοικιακών 
Συμβουλίων και δίνει τις απαραίτητες οδηγίες για ενέρ¬ 
γειες που αφορούν την εκλογή και λειτουργία των Συνοι¬ 
κιακών Συμβουλίων. 

Διεκπεραιώνει την υπηρεσία του Δημοτικού Συμβουλί¬ 
ου, της Δημαρχιακής Επιτροπής και των Επιτροπών εν γέ- 
νει που συγκροτεί αυτό με υπαλλήλους που ορίζει ο Δή¬ 
μαρχος. Εισηγείται και εφαρμόζει θέματα οργάνωσης με¬ 
θόδων τυποποίησης, μηχανοργάνωσης μέσα στην 


Οργανική μονάδα του Δήμου. Παρακολουθεί και εισηγεί- 
ται στη Διοίκηση θέματα σύστασης Δημοτικών Νομικών 
Προσώπων, Ιδρυμάτων, Επιχειρήσεων και νομότυπης λει¬ 
τουργίας αυτών. 

Εισηγείται στη Διοίκηση την αντιμετώπιση προκυπτου- 
σών πολύπλοκων νομικών υποθέσεων και την ανάθεση σε 
νομικούς για την έκδοση γνωμοδοτήσεων επειδή ο Δήμος 
στερείται Νομικής Υπηρεσίας. Καταρτίζει το γενικό προ¬ 
ϋπολογισμό εσόδων και εξόδων κάθε οικονομικής χρή¬ 
σης. Εισηγείται την επιβολή ή αναπροσαρμογή των δημο¬ 
τικών τελών, φόρων, δικαιωμάτων μισθωμάτων και κάθε 
θέμα, που αφορά κοινωνικής πολιτικής οργάνωσης εθνι- 
κοθρησκευτικών εορτών, τοπικών εκδηλώσεων απονο¬ 
μής βραβείων κ.λπ. ανάπτυξης δημοσίων σχέσεων, ενη¬ 
μέρωσης πολιτικών κ.λπ. Επιμελείται της τήρησης με τα 
προβλεπόμενα από το νόμο βιβλία και κάθε άλλο πρό¬ 
σφορο τρόπο όλωντων στοιχείων που έχουν σχέση με την 
αστικοδημοτική κατάσταση των δημοτών, τα ληξιαρχικά 
γεγονότα, μητρώα αρρένων. Στρατολογικούς πίνακες, ε¬ 
κλογικούς καταλόγους κ.λπ. 

2. Τμήμα Τεχνικό. 

Επιλαμβάνεται όλων των τεχνικών θεμάτων του Δήμου 
και ειδικάτερα. 

α. Προγραμματισμός έργων, σύνταξη μελετών και επί¬ 
βλεψη των εκτελούμενων από τον Δήμο έργων. 

β. Σύνταξη αρχιτεκτονικών μελετών, ήλεκτρο μηχανο¬ 
λογικών και πάσης φύσεως έργων. 

γ. Επιλαμβάνεται κάθε πολεοδομικού θέματος όπως ε¬ 
πίσης και κάθε θέματος που έχει σχέση με την προστασία 
και εξυγίανση του περιβάλλοντος. 

δ. Καταρτίζει τους όρους διενέργειας δημοπρασιών, 
για την εκτέλεση των έργων, προμηθειών, εργασιών, συ¬ 
ντάσσει τις γενικές και ειδικές συγγραφές υποχρεώσεων, 
παρακολουθεί την εκτέλεσή τους, την εκκαθάριση των 
δαπανών τους και ενεργεί την παραλαβή τους. 

ε. Παρακολουθεί την καλή λειτουργία και επιμελείται 
της επισκευής και συντήρησης των μηχανολογικών εγκα¬ 
ταστάσεων και γενικά του ηλεκτρομηχανολογικού εξο¬ 
πλισμού, των οχημάτων - αυτοκινήτων κ.λπ. εξοπλισμού 
του Δήμου. 

στ. Σύνταξη του κτηματολογίου του Δήμου, 
ζ. Επιμελείται της καθαριότητας και ευπρεπισμού της 
πόλης, εισιιγείται στην εκτέλεση έργων συντήρησης και 
βελτίωσης του χώρου απορριμμάτων του Δήμου. 

η. Η σύνταξη μελετών παρκοτέχνησης, παιδικών χα¬ 
ρών, ανάπλασης χώρων κ.λπ. εξωράίστικών έργων. 

θ. Η παρακολούθηση της σωστής λειτουργίας των δι¬ 
κτύων ύδρευσης, άρδευσης και αποχέτευσης (συντήρη¬ 
ση, βελτίωση, επέκταση). 

Με όλα τα λοιπά θέματα τεχνικής φύσεως τα οποία δεν 
κατανομάζονται. 

Ειδικές αρμοδιότητες Γ ραφείων. 

Α. Γ ραφείο Διοικητικό. 

1. Προωθεί και διεκπεραιώνει κάθε θέμα που έχει σχέση 
με την προσωπική κατάσταση του προσωπικού του Δή¬ 
μου (πρόσληψη, διορισμός, προαγωγές, ποινές, κανονι¬ 
κές άδειες, αναρρωτικές άδειες, απολύσεις, κοινοποίηση 
κάθε εγγράφου προς τους υπαλλήλους που αφορά μι- 
σθολογικά θέματα. 

2. Επεξεργάζεται και διεκπεραιώνει τις υποθέσεις ονο¬ 
ματοθεσίας και μετονομασίας οδών και πλατειών και την 

αρίθμηση κατοικιών - καταστημάτων με τη συνεργασία 
του τεχνικού τμήματος. 

3. Διεκπεραιώνει τα θέματα που ανακύπτουν σε περιό¬ 
δους εκλογών, δημοτικών, βουλευτικών, δημοψηφισμά¬ 
των κ.λπ. (ανακοινώσεις, δημοσίευση προκηρύξεων, προ¬ 
γραμμάτων, διευθέτηση εκλογικών τμημάτων για τη σω¬ 
στή διενέργεια των εκλογών). 

4. Διεκπεραιώνει την υπηρεσία του Δημοτικού Συμβου¬ 
λίου και της Δημαρχιακής Επιτροπής. Υποβοηθεί το έργο 
των Επιτροπών (τήρηση πρακτικών, αλληλογραφία επι¬ 
τροπών κ.λπ.). 

Καταρτίζει και κοινοποιεί την ημερήσια διάταξη των συ¬ 
νεδριάσεων των παραπάνω συλλογικών οργάνων με τα 
θέματα που ορίζουν τα έχοντα τη δικαιοδοσία αυτή από 
το Δημοτικό και Κοινοτικό Κώδικα αρμόδια όργανα. Επι¬ 
μελείται της τήρησης, διανομής και αρχειοθέτησης των 
πρακτικών συνεδριάσεων του Δημοτικού Συμβουλίου 
καιτ ης Δημαρχιακής Επιτροπής. 

Συντάσσει δημοσιεύει και υποβάλλει για έλεγχο ή έ¬ 
γκριση τις αποφάσεις που λαμβάνονται από τα παραπά¬ 
νω συλλογικά όργανα και αντιμετωπίζει κάθε θέματα που 
αφορά τη λειτουργία τους. 

Σε συνεργασία με το Οικονομικό Γραφείο συντάσσει τις 
αποφάσεις οικονομικού περιεχομένου. Προωθεί στο 
Προεδρείο του Δημοτικού Συμβουλίου τις εισηγήσεις 
των επιτροπών και κάθε εισήγηση συμβούλου ή ομάδας 
συμβούλων. Με υπάλληλο ή υπαλλήλους που ορίζει ο Δή¬ 
μαρχος υπηρετεί τις διοικητικές ανάγκες των Νομικών 
Π ροσώπων του Δήμου, που στερούνται τέτοιου προσωπι¬ 
κού και διεκπεραιώνει τη διοικητική τους υπηρεσία. 

5. Εισηγείται στη Δημοτική Αρχή και διεκπεραιώνει κά¬ 
θε θέμα που αφορά άσκηση κοινωνικής πολιτικής, οργά¬ 
νωσης εθνικών εορτών, τοπικών εκδηλώσεων, πολιτιστι¬ 
κά και θέματα αθλητικά και γενικά παρομοίων τομέων 
στους οποίους μπορεί να επεκταθεί η δράση και οι δημό¬ 
σιες σχέσεις του Δήμου. 

6. Σε συνεργασία με το Τεχνικό Γραφείο διενεργεί τις 
δημοπρασίες εκμίσθωσης ακινήτων του Δήμου, ανάδει¬ 
ξης εργολάβων για την κατασκευή δημοτικών έργων και 
μεριμνά για τη σύνταξη και προώθηση των σχετικών συμ¬ 
βάσεων και συμφωνητικών. 

7. Ενημερώνει τους δημότες για την αποστολή του Δή¬ 
μου ως Οργανισμού Τοπικής Αυτοδιοίκησης, προβάλει τη 
δραστηριότητα αυτών, τη σημασία και σπουδαιότητα του 
θεσμού και φροντίζει για τη δημιουργία του ενδιαφέρο¬ 
ντος των δημοτών και την πρόκληση του ενδιαφέροντός 
των για έκδοση ενημερωτικών εντύπων. 

8. Είναι υπεύθυνο για την εκκαθάριση και καταστροφή 
του Αρχείου κατά τη διαδικασία που ορίζει ο Νόμος. Επι¬ 
μελείται του ανοίγματος και κλεισίματος του Δημοτικού 
Καταστήματος κάθε εργάσιμη ημέρα και λαμβάνει κάθε 
μέτρο ασφαλείας των Γ ραφείων εν ώρα υπηρεσίας (ση¬ 
μαιοστολισμός και εσωτερικός διάκοσμος κατά τις εορ¬ 
τές και εκδηλώσεις του Δήμου). 

Β. Γ ραφείο Οικονομικό - Προσόδων - Περιουσίας. 

1. Εκκαθάριση και εντολή δαπανών. 

Επιμελείται της εκκαθάρισης και εντολής πληρωμής 
κάθε δαπάνης του Δήμου μετά από έλεγχο των δικαιολο- 
γητικών για τη νομικότητα εξόφλησης της δαπάνης. 

2. Μεριμνά για την απόδοση στα αρμόδια ταμεία τους 
Δήμους, Συνδέσμους Δήμων και Κοινοτήτων και προς κά¬ 


θε αρμόδια υπηρεσία των υποχρεώσεων του Δήμου που 
προκύπτουν από διατάξεις νόμων, συμβάσεων, υπουργι¬ 
κών αποφάσεων κ.λπ. Τηρεί τα προβλεπόμενα από το νό¬ 
μο βιβλία για την αναγνώριση και εκκαθάριση της δαπά¬ 
νης και ενημερώνει αυτά. Αποδίδει λογ/σμούς κατά τη 
διαδικασία που προβλέπεται από το νόμο όλων των δα¬ 
πανών μετά από την πραγματοποίησή τους. Συγκεντρώ¬ 
νει τα απολογιστικά στοιχεία, επεξεργάζεται αυτά και συ¬ 
ντάσσει τον ετήσιο οικονομικό απολογισμό, ως ουσιαστι¬ 
κό στοιχείο της ετήσιας έκθεσης πεπραγμένων του 
Δημάρχου. Μεριμνά για την έγκαιρη μεταφορά των υπό¬ 
λοιπων που έχουν εγκριθεί και δεν έχουν διατεθεί μέχρι τη 
λήξη του οικονομικού έτους. 

2. Μισθοδοσία προσωπικού. 

Συντάσσει μισθοδοτικές καταστάσεις του πάσης φύσε- 
ως προσωπικού με βάση τα παραστατικά στοιχεία που 
παραλαμβάνει από το αρμόδιο γραφείο προσωπικού. Με¬ 
ριμνά για την τακτική και έγκαιρη πληρωμή όλου του προ¬ 
σωπικού, την συγκέντρωση και υποβολή των δικαιολογη- 
τικών των πληρωμών αυτών. Διεκπεραιώνει όλη τη διαδι¬ 
κασία παρακράτησης και απόδοσης των υπέρ τρίτων 
κρατήσεων και ασφαλιστικών εισφορών επί της μισθοδο¬ 
σίας του προσωπικού, της ενημέρωσης των ασφαλιστι¬ 
κών βιβλιαρίων κ.λπ. Επιμελείται της παρακράτησης και 
απόδοσης των επιβαλλομένων στο προσωπικό προστί¬ 
μων. 

3. Διενέργεια προμηθειών. 

Πραγματοποιεί τις προμήθειες ειδών και υλικών που εί¬ 
ναι αναγκαία στις υπηρεσίες του Δήμου, σύμφωνα με τις 
κείμενες διατάξεις και βάση των μελετών που συντάσσο- 
νται από την τεχνική υπηρεσία του Δήμου, όπου τούτο α¬ 
παιτείται. Επιμελείται για την έγκαιρη και κανονική παρα¬ 
λαβή των υλικών από τις αρμόδιες επιτροπές σύ μφωνα με 
τις διατάξεις, και την παράδοση αυτών στις αποθήκες του 
Δήμου, ή στα αντίστοιχα εργοτάξια κατά περίπτωση. Τη¬ 
ρεί και ενημερώνει τα βιβλία και στατιστικούς πίνακες για 
τα προμηθευόμενα είδη κατ' έτος με όλα τα στοιχεία που 
διευκολύνουν τον έλεγχο των προμηθειών και την καλύ¬ 
τερη οργάνωση αυτών. Παρέχει στη Δημαρχιακή Επιτρο¬ 
πή στοιχεία τιμών για την διευκόλυνση της κρίσης των 
προσφορών κατά τους διενεργούμενους διαγωνισμούς 
όποτε ήθελε ζητηθεί. Αξιολογείτο στατιστικά στοιχεία κα¬ 
τανάλωσης των διαφόρων υλικών σε σχέση με το βαθμό 
απορρόφησής των ως και τη χρονική διάρκεια, τις διαδι¬ 
κασίες πραγματοποίησης των προμηθειών και επιμελεί¬ 
ται για την έγκαιρη έναρξη των διαδικασιών των προμη¬ 
θειών σε συνδυασμό με το συντονισμό ικανοποίησης των 
αναγκών όλωντων υπηρεσιώντου Δήμου με μία ενιαία κά¬ 
θε φορά προμήθεια. Παρακολουθεί και ελέγχει τη λει¬ 
τουργία των αποθηκών για την ταξινόμηση, τη μέριμνα 
διαφύλαξης, καλής συντήρησης και διάθεσης των υλικών 
στις υπηρεσίες του Δήμου, την κανονική προβλεπόμενη 
ενημερότητα (τήρηση) των βιβλίων αποθηκών καθώς και 
την εν γένει διαχείριση του υλικού. Η τήρηση διαδικασίας 
αχρήστευσης και καταστροφής αχρήστων υλικών και εκ¬ 
ποίησης υλικών μη χρησίμων για το Δήμο σύμφωνα με τις 
κείμενες διατάξεις. 

4. Προϋπολογισμός. 

Καταρτίζει σε συνεργασία με όλες τις υπηρεσίες του 
Δήμου τον προϋπολογισμό των εσόδων και εξόδων και τις 
σχετικές εκθέσεις. Παρακολουθεί την πορεία εκτέλεσης 

του προϋπολογισμού και εισηγείται την αναμόρφωσή 
του, οπότε χρειαστεί. Παρακολουθεί την κίνηση του χρη¬ 
ματικού υπολοίπου στα αρμόδια ταμεία. Παρακολουθεί 
τα δάνεια του Δήμου και εκτελεί κάθε εργασία για τη σύ¬ 
ναψη αυτών, την πληρωμή των τοκοχρεωλυτικών δόσεων 
και των υπολοίπων που απομένουν για την εξόφληση κά¬ 
θε δανείου. Ελέγχει και προσυπογράφει κάθε έκθεση α¬ 
νάληψης δαπάνης με την έννοια της ύπαρξης αναγκαίας 
πίστωσης. Τηρεί και ενημερώνει τα λογιστικά βιβλία που 
καθορίζει ο νόμος περί οικονομικής διοίκησης και λογι¬ 
στικού των Δήμων και Κοινοτήτων. Τηρεί ειδικό αρχείο 
του προϋπολογισμού με όλες τις αναμορφώσεις του και 
τις αποφάσεις του, κατ’ έτος. Συγκεντρώνει στοιχεία για 
τις προβλέψεις νέων προϋπολογισμών. 

5. Διεκπεραιώνει την απαιτούμενη διαδικασία για τη βε¬ 
βαίωση των κάθε φύσεως τελών, δικαιωμάτων, φόρων και 
εισφορών και συντάσσει τους αναγκαίους φορολογικούς 
και χρηματικούς καταλόγους. 

Διενεργεί γενικές απογραφές όπου και όταν χρειάζεται 
με την ταχεία συγκέντρωση φορολογήσιμης ύλης. 

Διεκπεραιώνει όλη τη διαδικασία επίλυσης φορολογι¬ 
κών διαφορών κατά τις κείμενες εκάστοτε διατάξεις και α¬ 
ντιμετωπίζει τις αναγκαίες υπηρεσιακές ενέργειες για την 
εφαρμογή των τοπικών αποφάσεων επ’ αυτών. 

Παρέχει τα απαραίτητα στοιχεία στους εντεταλμένους 
φορείς είσπραξης των τελών. 

Παρακολουθεί το ρυθμό είσπραξης των εσόδων και ει- 
σηγείται την λήψη μέτρων σε περίπτωση καθυστερήσεων. 

6. Σε συνεργασία με το αρμόδιο γραφείο του γενικού 
τμήματος συγκεντρώνει, ταξινομεί και τηρεί στοιχεία και 
τίτλους για την κάθε μορφής ακίνητη περιουσία τουΔή- 
μου, φροντίζει για τη σύνταξη σχετικού σχεδιαγράμματος 
για κάθε ακίνητο του Δήμου. 

Επιλαμβάνεται θεμάτων προστασίας της Δημοτικής πε¬ 
ριουσίας και εισηγείται την άμεση λήψη των ενδεδειγμέ- 
νων διοικητικών ή δικαστικών μέτρων. 

Καταρτίζει ιδιαίτερο φάκελλο για κάθε ακίνητο και για 
κάθε κοινόχρηστο χώρο που περιέχει όλα τα στοιχεία στα 
οποία στηρίζονται τα δικαιώματα του Δήμου ως και τα 
σχετικά σχεδιαγράμματα. Καταρτίζει πλήρες κτηματολό¬ 
γιο όλων των ακινήτων του Δήμου. Διεκπεραιώνει κάθε 
εργασία για την ολοκλήρωση της απόκτησης κληροδο¬ 
σιών και δωρεών ακινήτων. 

Διεκπεραιώνει κάθε υπηρεσιακή ενέργεια που αφορά 
εκμισθώσεις ακινήτων του Δήμου ή μισθώσεις ιδιωτικών 
ακινήτων για τη στέγαση Δημοτικών Υπηρεσιών ή άλλων 
Υπηρεσιών των οποίων τη στέγαση αναλαμβάνει ο Δήμος 
ή άλλων Νομικών Προσώπων του Δήμου. 

Γ. Γραφείο Αστικοδημοτικής Κατάστασης - Ληξιαρχεί¬ 
ου. 

1. Δημοτολόγιο και ιθαγένεια. 

Συντάσσει, τηρεί και φυλάσσει υπεύθυνα τα βιβλία δη¬ 
μοτολογίων, πληθυσμού, λεξικογραφημένα ευρετήρια ή 
καρτέλλες, οικογενειακούς φακέλλους με τα σχετικά δι- 
καιολογητικά και αρχείο αποφάσεων μεταβολών στα δη¬ 
μοτολόγια. Ενεργεί συμπληρώσεις μεταβολές στα Δημο¬ 
τολόγια και τους οικογενειακούς φακέλους σύμφωνα με 
τις διαδικασίες που προβλέπονται από τις κείμενες διατά¬ 
ξεις. Διεκπεραιώνει κάθε αίτηση μεταβολής της δημοτι¬ 
κής κατάστασης και ιθαγένειας, αρχειοθετεί και τηρεί τη 
σχετική Νομοθεσία. 


Εκδίδει τα πιστοποιητικά και βεβαιώσεις που προβλέ- 
πονται από το νόμο και έχουν σχέση με δημοτικές κατα¬ 
στάσεις. 

2. Μητρώα - Δημοτολόγια. 

Συντάσσει, τηρεί και φυλάσσει τα βιβλία των Μητρώων 
Αρρένων, λεξικογραφημένα ευρετήρια ή καρτέλλες και 
αρχείο αποφάσεων, μεταβολών στο μητρώο αρρένων. Ε¬ 
νεργεί συμπληρώσεις και μεταβολές στα Μητρώα Αρρέ¬ 
νων σύμφωνα με τις διαδικασίες που προβλέπονται από 
τις κείμενες διατάξεις. Διενεργεί κάθε έρευνα και αντα¬ 
πόκριση για λογαριασμό της Εθνικής Στατιστικής Υπη¬ 
ρεσίας. Φροντίζει για την ενημέρωση όσων να παρου¬ 
σιαστούν στα Στρατιωτικά Συμβούλια και το Στράτευμα 
και συντάσσει τους Στρατολογικούς Πίνακες. 

3. Εκλογικά Θέματα. 

Επιμελείται σε συνεργασία με το γραφείο γραμματεί¬ 
ας κάθε θέματος σχετικού με τις βουλευτικές και δημο¬ 
τικές εκλογές και διεκπεραιώνει με αποκλειστική αρμο¬ 
διότητα κάθε εργασία που έχει σχέση με εκλογικούς κα¬ 
ταλόγους τους οποίους τηρεί και με εκλογικά βιβλιάρια. 

4. Πολιτικός γάμος. 

Επιμελείται κάθε θέματος σχετικά με τη διαδικασία 
που απαιτείται για την εκτέλεση πολιτικού γάμου ή την 
έκδοση άδειας, καταχώρησης σε ειδικό βιβλίο κ.λπ. 

5. Ληξιαρχείο. 

Τηρείτο ληξιαρχικά βιβλία (γεννήσεων, γάμων, θανά¬ 
των, εκθέσεων) και καταχωρεί σ’ αυτά τα σχετικά λη¬ 
ξιαρχικά γεγονότα. 

Τηρεί τα βοηθητικά ληξιαρχικά βιβλία (πρωτόκολλο, 
αιτήσεων, αλληλογραφίας, ευρετήρια κ.λπ.). 

Τηρεί φακέλλους και υποφακέλλους αποφάσεων και 
εκθέσεων επιθεωρήσεως Ληξιαρχείου. Τηρεί και ενημε¬ 
ρώνει τα βιβλία επί των ληξιαρχικών πράξεων βάσει δι¬ 
καστικών αποφάσεων, νομαρχίας και εντολών Εισαγγε- 
λικής Αρχής. Εκδίδει αντίγραφα, αποσπάσματα και βε¬ 
βαιώσεις από τα ληξιαρχικά βιβλία και τα δικαιολογητικά 
σύνταξης πράξεων που υπάρχουν στο αρχείο. 

Συντάσσει ετήσιες καταστάσεις με αποσπάσματα 
πράξεων γεννήσεων και διαβιβάζει αυτές για τη σύνταξη 
του ετησίου μητρώου αρρένων. 

Αποστέλλει αυτεπαγγέλτως σε διάφορες αρχές τις α- 
παιτούμενες μηνιαίες, τριμηνιαίες και ετήσιες καταστά¬ 
σεις ως και αντίγραφα των συντασσομένων πράξεων. 

Ενεργεί κάθε άλλη υπηρεσία αστικοδημοτικής, εκλο¬ 
γικής, στατιστικής, ληξιαρχικής φύσεως που δεν κατο¬ 
νομάζεται ειδικά στην παρούσα, 

Δ. Γ ραφείο Γ ραμματείας 

1. Τήρηση των διαδικασιών πρωτοκόλλησης των κάθε εί¬ 
δους εισερχομένων στο Δήμο εγγράφων (πλην εκείνων 
που αφορούν τις δοσοληψίες του κοινού με το γραφείο Α- 
στικοδημοτικής Κατάστασης και το γραφείο Ληξιαρχείου). 

Διανομή των εγγράφων στις επί μέρους υπηρεσίες του 
Δήμου. 

Τήρηση των διαδικασιών πρωτοκόλλησης των κάθε εί¬ 
δους εξερχομένων από το Δήμο εγγράφων. 

Διεκπεραίωση - αποστολή των εγγράφων αυτών στους 
αποδέκτες. 

Τήρηση ενεργειών και ιστορικών αρχείων και εγγρά¬ 
φων, σύμφωνα με τις ισχύουσες διαδικασίες. Ενεργεί κά- 

θε δημοσίευση ή επίδοση εγγράφων συντάσσοντας τα 
σχετικά κάθε φορά αποδεικτικά. 

Τήρηση αρχείου αποφάσεων Δημάρχου - Αντιδημάρ- 
χου. 

Παροχή κάθε είδους γενικής γραμματειακής υποστήρι¬ 
ξης προς τις διάφορες υπηρεσίες του Δήμου (δακτυλο¬ 
γραφήσεις, φωτοαντίγραφα κ.λπ.). 

Μεριμνά για την εκτέλεση των γενικών βοηθητικών λει¬ 
τουργιών υποστήριξης του Δήμου (τηλεφωνικό κέντρο, 
τέλεξ, ασφάλεια κτιρίων, καθαριότητα κτιρίων γραφείων, 
λειτουργία κυλικείων, εξωτερικές εργασίες διακίνησης 
εγγράφων κ.λπ.). 

Γραφείο Ειδικής Υπηρεσίας (Δημοτική Αστυνομία) 

Ελέγχει και επιβάλλει την τήρηση των διατάξεων που α¬ 
φορούν: 

Την καθαριότητα 

Την κυκλοφορία και στάθμευση των αυτοκινήτων. 

Την αποχέτευση. 

Την μόλυνση και ρύπανση του περιβάλλοντος. 

Την χρήση πεζοδρομίων και γενικώς κοινοχρήστων χώ¬ 
ρων. 

Την προστασία του υπογείου υδάτινου δυναμικού. 

Πάντοτε μέσα στο χώρο των διοικητικών ορίων του Δή¬ 
μου. 

Ειδικότερα ασχολείται: 

1. Με τον έλεγχο τήρησης της καθαριότητας σε όλους 
τους δημόσιους, δημοτικούς και κοινόχρηστους χώρους 
γενικά όπως καθορίζονται από τις ισχύουσες διατάξεις, 
τις κανονιστικές πράξεις και τις αποφάσεις του Δημοτι¬ 
κού Συμβουλίου και του Δημάρχου, που εκδίδονται κάθε 
φορά για το σκοπό αυτό. 

2. Με τον έλεγχο της τήρησης των νόμων περί τοιχο¬ 
κόλλησης, ώστε να αποφεύγεται η ρύπανση. 

3. Με τις διαδικασίες επιβολής κυρώσεων σύμφωνα με 
τις κείμενες διατάξεις και τις παραπάνω αποφάσεις. 

4. Με τον έλεγχο για την στάθμευση και την κυκλοφορία 
κάθε οχήματος σύμφωνα με τις ισχύουσες διατάξεις και 
την τήρηση των νόμων και των ειδικών αστυνομικών δια¬ 
τάξεων που αφορούν την κυκλοφορία και την στάθμευση 
των οχημάτων. 

Για την άσκηση της αρμοδιότητας αυτής εφαρμόζονται 
οι εκάστοτε ισχύουσες διατάξεις (ΚΟΚ). 

Με την επισήμανση των αυθαιρέτως ανεγειρομένων οι¬ 
κοδομών της αυθαίρετη κατάληψη πεζοδρομίων με οικο¬ 
δομικά υλικά και την έγγραφή εισήγηση προς τις αρμό¬ 
διες υπηρεσίες. 

Επισήμανση επικίνδυνων κτισμάτων και η ενημέρωση 
των αρμοδίων Αρχών. 

Με την τήρηση και εφαρμογή των διατάξεων και των κα¬ 
νονισμών για τη σωστή λειτουργία του δικτύου αποχέτευ¬ 
σης με σκοπό την αποφυγή ρύπανσης, την παρεμπόδιση 
επιχωμάτων, ή δόμησης της φυσικής ροής των χειμάρων, 
ρεμάτων κ.λπ. Τον έλεγχο των νερών που χύνονται στους 
χειμάρους και τα ρέμματα για να μην περιέχουν λήματα 
βιομηχανιών, βιοτεχνιών, επιχειρήσεων ή οικιών, τον έ¬ 
λεγχο για παράνομες συνδέσεις των ακινήτων με υδρο¬ 
φόρους αγωγούς ακαθάρτων ή βρόχινων νερών, καθώς 
και παράνομες επεκτάσεις τους. 

Γ ια τον έλεγχο αυτό το προσωπικό της ειδικής αυτής υ¬ 
πηρεσίας δικαιούται να εισέρχεται σε αυλές και οικήματα 
κάθε είδους σύμφωνα με τις ισχύουσες διατάξεις. 


Με τον έλεγχο και τη μόλυνση του περιβάλλοντος που 
επεκτείνεται σε κάθε πηγή και αιτία παροδικής ή μόνιμης 
που προκαλεί ρύπανση ή μόλυνση στο φυσικό περιβάλ¬ 
λον από κάθε είδους οχήματα. 

Στον έλεγχο υπάγονται και εστίες καύσης κάθε κατηγο¬ 
ρίας κτιρίων (οικίες, ξενοδοχεία καταστήματα - νοσοκο¬ 
μεία βιοτεχνίες βιομηχανίες κ.λπ.) όπως και η ηχορύπαν¬ 
ση. 

Με την προστασία του υπόγειου δυναμικού που περι¬ 
λαμβάνει και τον έλεγχο για την πρόληψη παρανόμου α¬ 
νοίγματος πηγαδιών και εκτέλεση γεωτρήσεων, τον έ¬ 
λεγχο της υπεράντλησης που δημιουργεί κινδύνους εξά¬ 
ντλησης και ελάττωσης του υπόγειου υδάτινου 
δυναμικού, τον έλεγχο της παράνομης πώλησης, διάθε¬ 
σης, μεταφοράς ή αλλαγής χρήσης του και την προστα¬ 
σία από τη ρύπανση και την μόλυνση των υπόγειων νε¬ 
ρών. 

Αντιμετωπίζει με ευγένεια και σεβασμό τους πολίτες. 

Το προσωπικό της ειδικής υπηρεσίας συνεργάζεται με 
τις αντίστοιχες υπηρεσίες του Υπουργείου Δημόσιας Τά- 
ξης. Υγείας, Πρόνοιας, ΥΠΕΧΩΔΕ, Γεωργίας κ.λπ. για 
τον καθορισμό κοινού προγράμματος αντιμετώπισης 
των παραβάσεων σύμφωνα με τις τοπικές συνθήκες και 
τις ειδικές κανονιστικές αποφάσεις της Διοίκησης του 
Δήμου. 

Κατά την εκτέλεση των καθηκόντων του το προσωπικό 
της ειδικής υπηρεσίες δικαιούται να ελέγχει τα στοιχεία 
ταυτότητας του παραβάτη, ζητώντας με ευγένεια το δελ¬ 
τίο ταυτότητας ή κάθε άλλο έγγραφο αποδεικτικό στοι¬ 
χείο (διαβατήριο, άδεια οδήγησης κ.λπ.) και στη συνέχεια 
η κίνηση της διαδικασίας αυθημερόν για τυχόν άσκηση 
ποινικής δίωξης ή για την επιβολή διοικητικής κύρωσης 
κατά τα ισχύοντα. 

Γ ραφείο μελετών έργων 

Εισηγείται τη σκοπιμότητα ανάθεσης συγκεκριμένων 
μελετών, τεχνικών έργων σε τρίτους εκτός του Δήμου 
(προμελέτες, προκαταρκτικές μελέτες, οριστικές μελέ¬ 
τες, μελέτες εφαρμογής). 

Καταρτίζει τις προδιαγραφές μελετών και τηρεί τις δια¬ 
δικασίες ανάθεσης συγκεκριμένων μελετών σε τρίτους 
(σύνταξη διακηρύξεων, τευχών προδιαγραφών, αξιολό¬ 
γηση εκδηλώσεων ενδιαφέροντος, εισήγηση σχετικών α¬ 
ποφάσεων, σύνταξη συμβάσεων κ.λπ.). 

Παρακολουθεί την εκπόνηση μελετών τεχνικών έργων 
που ανατίθενται σε τρίτους, την τήρηση των διαδικασιών 
παρακολούθησης ελέγχου και παραλαβής των μελετών 
από ποιοτικής και συμβατικής άποψης. 

Συντάσσει τις τεχνικές μελέτες είτε για έργα που θα ε- 
κτελεστούν με αυτεπιστασία ανατεθούν είτε για έργα που 
θα ανατεθούν σε τρίτους. Σύνταξη προδιαγραφών τεχνι¬ 
κών έργων και τήρηση των διαδικασιών ανάθεσης έργων 
σε τρίτους (δημοπρατήσεις, αξιολόγηση προσφορών, ει¬ 
σήγηση σχετικών αποφάσεων, δημοσίευση διακηρύξεων, 
σύνταξη συμβάσεων κ.λπ.) και κοινοποιεί στην αρμόδια υ¬ 
πηρεσία της Νομαρχίας και στο αρμόδιο γραφείο του Δή¬ 
μου. 

Επιβλέπει την εκτέλεση τεχνικών έργων που εκτελού- 
νται είτε με αυτεπιστασία είτε από τρίτους. Παρακολού¬ 
θηση και έλεγχος εκτέλεσης και παραλαβής τεχνικών 
έργων από ποιοτικής, ποσοτικής και συμβατικής άπο¬ 
ψης. 

Διενεργεί τις παραλαβές των έργων με βάση τους φα- 
κέλλους των περαιωθέντων έργων που παραλαμβάνει α¬ 
πό όλους τους τεχνικούς του τμήματος. 

Επιμελείται τη σύνταξη, υπογραφής και έγκρισης της 
τελικής δαπάνης των έργων προς τα αρμόδια όργανα 
και διεκπεραιώνει κάθε άλλη διαδικασία εκκαθάρισης 
του έργου μέχρι της επιστροφής του φακέλλου στο αρ¬ 
χείο. 

Τηρεί στοιχεία λογιστικής παρακολούθησης (καρτέλ- 
λες) των έργων που εκτελούνται από όλη την τεχνική υ¬ 
πηρεσία. Σ’ αυτές καταχωρούνται άλατα στοιχεία ονομα¬ 
τεπώνυμο εργολάβου, τιμολόγια, χρηματικά ποσά, απο¬ 
φάσεις, χρόνος περαίωσης κ.λπ. 

Οι ίδιες καρτέλλες τηρούνται και για τις πραγματοποι¬ 
ούμενες προμήθειες. 

Συντάσσει τις τεχνικές προδιαγραφές για την προμή¬ 
θεια μηχανημάτων, τεχνικού εξοπλισμού ή υλικών για τις 
ανάγκες του Δήμου. 

Εκτελεί τις πάσης φύσεως σχεδιαστικές εργασίες για 
τις ανάγκες του τμήματος. 

Συγκεντρώνει όλα τα απαραίτητα στοιχεία, συντάσσει 
και υποβάλλει στη Διοίκηση σχέδια πρότασης για τον κα¬ 
ταρτισμό από αυτήν του ετήσιου τεχνικού προγράμματος 
εκτελεστέων έργων του Δήμου. 

Συγκεντρώνει στοιχεία για έργα εξωράίσμού της πό¬ 
λης, διαμόρφωσης των κοινοχρήστων χώρων και του 
πρασίνου, βελτίωσης των συνθηκών κυκλοφορίας της πό¬ 
λης. Φροντίζει για την προστασία του περιβάλλοντος από 
υγιεινής και αισθητικής άποψης με τη συλλογή στοιχείων, 
τον έλεγχο και την πρόληψη. 

Συλλέγει στοιχεία ρύπανσης του περιβάλλοντος, τις 
πηγές αυτής και τις καταγράφει, ενημερώνοντας σχετικά 
τα αρμόδια κλιμάκια ελέγχου (ΚΕΠΕ)του ΥΧΟΠ συμμετέ¬ 
χοντας στις διενεργούμενες αυτοψίες. 

Παρακολουθεί την πιστή εφαρμογή των μέτρων των 
διατασσομένων δια των εκθέσεων αυτοψίας που εκδί¬ 
δουν τα πιο πάνω κλιμάκια ελέγχου. 

Μελετάει και προτείνει λύσεις για την αντιμετώπιση των 
προβλημάτων που ανακύπτουν είτε μεμονωμένων είτε γε¬ 
νικά, προκειμένου να αποκατασταθεί η φυσική ισορροπία 
στο περιβάλλον που έχει διαταραχθεί από πλευράς μό¬ 
λυνσης βραχυπρόθεσμα ή μακροπρόθεσμα. 

Ελέγχει τις υποβαλλόμενες αρχιτεκτονικές μελέτες κα¬ 
θώς και τις υπάρχουσες κατασκευές από αισθητικής ά¬ 
ποψης και εισηγείται τη λήψη απαραίτητων μέτρων ή ε¬ 
νεργειών. 

Χειρίζεται θέματα σύνταξης πολεοδομικών μελετών και 
προώθησης των απαιτούμενων εν γένει διαδικασιών έ¬ 
γκρισης αυτών. 

Επιμελείται της συγκέντρωσης στοιχείων για διαμόρ¬ 
φωση πρστάσεων και εφαρμογής κατάδηλων μέτρων ε¬ 
πίλυσης των διαφόρων κυκλοφοριακών προβλημάτων. 

Συμπληρώνει στοιχεία για συμπλήρωση συντήρηση και 
βελτίωση των δημοτικών έργων και υποβοηθεί τη Διοίκη¬ 
ση του Δήμου με συγκεκριμένες προτάσεις για τον κα¬ 
ταρτισμό των τεχνικών προγραμμάτων εκτελεστέων έρ¬ 
γων. 

Διεκπεραιώνει αιτήματα για χορήγηση αδειών τομής ο¬ 
δοστρωμάτων σε Οργανισμούς Κοινής Οφέλειας, σε ερ¬ 
γολάβους ή ιδιώτες σύμφωνα με τις διατάξεις των σχετι¬ 
κών νόμων και τις αποφάσεις του Δημοτικού Συμβουλίου 


και του Δημάρχου, παρακολουθεί τη σωστή εφαρμογή 
αυτών και ελέγχει με αυστηρότητα την πλήρη και έντεχνη 
αποκατάσταση ζημιών που προκλήθηκαν. 

Παρακολουθεί συνεργαζόμενο με το αρμόδιο γρα¬ 
φείο τις άδειες κατάληψης πεζοδρομίων με υλικά ικριώ¬ 
ματα που χορηγεί ο Δήμος για την ανέγερση οικοδομών 
από πλευράς πρόκλησης ζημιών στις διαστρώσεις πε¬ 
ζοδρομίων, κρασπεδορείθρων και καταστρώματος ο¬ 
δών και ενημερώνει το γραφείο αυτό για κάθε περίπτω¬ 
ση τέτοιας βλάβης με εκτίμηση της δαπάνης αποκατά¬ 
στασης για την επιβολή ανάλογης αποζημίωσης ή 
παρακράτησης αναλόγου ποσού από την κατατεθείσα 
εγγύηση. 

Συγκεντρώνει πληροφορίες και στοιχεία για φθορές 
στα Δημοτικά Έργα και επιμελείται της άμεσης αποκατά¬ 
στασης αυτών ή της ένταξης σε πρόγραμμα γενικότερης 
αντιμετώπισης και παρέχει στοιχεία υπευθύνων και το ύ¬ 
ψος των ζημιών στο αρμόδιο γραφείο για το σχετικό κα¬ 
ταλογισμό αποζημιώσεων σε βάρος των. 

Γραφείο Τοπογραφικά Κτηματολογίου - Πολεοδομίας 

Συντάσσει όλες τις τυπογραφικές μελέτες και διαγράμ¬ 
ματα του Δήμου. 

Συντάσσει τις υψομετρικές μελέτες του Δήμου και εκδί¬ 
δει τα υψομετρικά σημειώματα για την έκδοση οικοδομι¬ 
κών αδειών. 

Έχει την ευθύνη της τήρησης και ενημέρωσης του υ¬ 
ψομετρικού δικτύου του Δήμου. 

Ελέγχει την πληρότητα και ορθότητα των τοπογραφι- 
κών διαγραμμάτων που υποβάλλονται στο Δήμο από ι¬ 
διώτες και αφορούν θέματα ρυμοτομίας. 

Εφαρμόζει την ισχύουσα ρυμοτομία για την χάραξη ο¬ 
δών, πλατειών κ.λπ. 

Παρακολουθεί και συντάσσει αν χρειαστεί για λογαρια¬ 
σμό του Δήμου, πράξεις τακτοποίησης και αναλογισμού. 

Συγκεντρώνει τα απαραίτητα στοιχεία της αξίας των α¬ 
κινήτων της περιοχής και εισηγείται για τις υπέρ του Δή¬ 
μου απαλλοτριώσεις, το ιδιοκτησιακό καθεστώς των κοι¬ 
νοχρήστων και κοινοφελών χώρων. 

Ερευνά και καταγράφει τη δημοτική περιουσία καταρτί¬ 
ζοντας και ενημερώνοντας το Δημοτικό κτηματολόγιο. 

Συντάσσει τηρεί και παρέχει στοιχεία που έχουν σχέση 
με την εφαρμογή του κτηματολογίου και την προστασία 
της δημοτικής γης. 

Συγκεντρώνει, ταξινομεί, αρχειοθετεί και διατηρεί αρ¬ 
χείο διαγραμμάτων αναλυτικών στοιχείων καθορισμού 
ρυμοτομικών και οικοδομικών γραμμών αποτύπωσης 
κοινοχρήστων εγκαταστάσεων κ.λπ. σχέδια υψομετρι¬ 
κών σημειωμάτων, πράξεων τακτοποίησης αναλογι¬ 
σμού. 

Έχει την ευθύνη της διαφύλαξης και συντήρησης τοπο- 
γραφικών οργάνων του Δήμου. 

Ελέγχει τις μελέτες που υποβάλλονται για έκδοση οικο¬ 
δομικής άδειας Δημοτικών κτισμάτων στο τμήμα πολεο¬ 
δομίας και πολεοδομικών εφαρμογών σύμφωνα με την ι- 
σχύουσα νομοθεσία και τηρεί αρχείο όλων των οικοδομι¬ 
κών αδειών που αφορούν το Δήμο. 

Εφαρμόζει τις διαδικασίες χαρακτηρισμού και διατήρη¬ 
σης ή κατεδάφισης αυθαιρέτων κατασκευών, επιβολής 
προστίμων ειδικής εισφοράς και κάθε άλλης σχετικής ε¬ 
νέργειας σύμφωνα με την κείμενη νομοθεσία. 

Επιβάλλει τις διοικητικές ποινές και τα πρόστιμα που 

προβλέπονται από το άρθρο 6 του Ν. 947/1979. 

Εισηγείται για οποιαδήποτε τροποποίηση ή επέκταση 
του ισχύοντος ρυμοτομικού σχεδίου καθώς και για τις με¬ 
ταβολές των χρήσεων γης (χαρακτηρισμοί χώρων). 

Παρακολουθεί πς πολεοδομικές μελέτες που συντάσσο- 
νται από άλλους φορείς για τον Δήμο και φροντίζει για την 
εφαρμογή αυτών και την σύνδεση με το γενικότερο χωρο¬ 
ταξικό και ρυθμιστικό σχέδιο των ευρύτερων περιοχών. 

Διατηρεί αρχείο όλων των διαταγμάτων που αφορούν 
την πολεοδομική νομοθεσία και χορηγεί στοιχεία σε κάθε 
αιτούντα δημότη για θέματα σχετικά με τις ισχύουσες πο¬ 
λεοδομικές διατάξεις. 

Επιμελείται τις συγκεντρώσεις στοιχείων και εισηγείται 
προτάσεις για εφαρμογή κατάλληλων μέτρων επίλυσης 
των διαφόρων κυκλοφοριακών προβλημάτων. 

Γ ραφείο ηλεκτρομηχανολογικό 

Υπεύθυνο για την παρακολούθηση και επίβλεψη των 
πάσης φύσεως υπαρχόντων και εκτελουμένων ηλεκτρο- 
μηχανολογικών έργων στην περιφέρεια του Δήμου (λει¬ 
τουργία αντλιοστασίων, γεώτρησης κ.λπ.). 

Γραφείο καθαριότητας - κήπων - ύδρευσης - νεκροτα¬ 
φείου 

Επιμελείται τον προγραμματισμό κίνησης των οχημά¬ 
των εν γένει και της σωστής κατανομής του προσωπικού 
καθαριότητας στα συνεργεία συνοδείας και υπηρέτησης 
των αυτοκινήτων καθαριότητας, τον οδοκαθαρισμό και ε- 
ποπτεία αυτών. 

Ενημερώνει τον προϊστάμενο του τεχνικού τμήματος 
για τα ανακύπτοντα προβλήματα (έλλειψη προσωπικού, 
κατάσταση μηχανημάτων). 

Οργανώνει τη συγκέντρωση των οικιακών απορριμμά¬ 
των, καθορίζει δρομολόγια, συνεργεία και εποπτεύει. 

Συγκεντρώνει στοιχεία και εισηγείται τρόπους βελτίω¬ 
σης προς τη Διοίκηση του Δήμου και την αρμόδια επιτρο¬ 
πή (όγκος απορριμμάτων, εποχιακές μεταβολές, κατά τό¬ 
νο κοστολόγιο κ.ά.). 

Παρέχει τα απαραίτητα στοιχεία στο αρμόδιο γραφείο 
του τμήματος Διοίκησης για την έκδοση ενημερωτικών 
φυλλαδίων προς τους κατοίκους και την ενεργοποίηση 
και ευαισθητοποίησή τους για συμβολή και συνδρομή των 
οργάνων του Δήμου στην υπόθεση καθαριότητας. 

Υπεύθυνο για την παρακολούθηση της εργασίας του 
εργατοτεχνικού προσωπικού και την εξασφάλιση σωστής 
λειτουργίας (κανονισμός αδειών, προμήθειες ειδών πα¬ 
ροχής κ.λπ.). 

Ευθύνεται για την καθαριότητα κοινοχρήστων χώρων 
(δημοσίων) που πραγματοποιούνται λαϊκές αγορές, συ¬ 
γκεντρώσεις κ.λπ. 

Ενεργεί απολυμάνσεις σε χώρους που έχει υποχρέωση 
ο Δήμος. 

Απομακρύνει και ενταφιάζει τα πτώματα των θανατου¬ 
μένων κατοικίδιων ζώων που εντοπίζονται μέσα σε όλη 
την κατοικημένη περιοχή λαμβάνοντας όλα τα απαραίτη¬ 
τα προστατευτικά μέτρα. 

Βοηθεία την εφαρμογή κάθε δυνατού μέτρου προστα¬ 
σίας περιβάλλοντος. 

Σύνταξη καθημερινού δελτίου - ημερολογίου στο οποίο 
καταχωρείται το προσωπικό κατά υπηρεσία, είδος εργα¬ 
σίας και ενέργειας αυτού. 

Ενημερώνει εγγράφως τη Διοίκηση για τα ανακύπτοντα 
θέματα. 


Άρθρο 6 

Οργανικές Θέσεις Τακτικού Προσωπικού 

Κλάδοι Μόνιμες Θέσεις Προσωρινές 

θέσεις 


1. ΠΕ Διοικητικού 


1 

2. ΠΕ Πολιτικών Μηχανικών 


1 

3. ΠΕ Μηχανολόγων Μηχανικών 


1 

4, ΠΕ Τοπογράφων Μηχανικών 


1 

5. ΤΕ Τεχνολόγων Πολιτκών Μηχανικών 

1 

6. ΤΕ Διοικητικών Λογιστών 


1 

7. ΔΕ Διοικητικού - Λογιστικού 


10 

8. ΔΕ Σχεδιαστών ΔΕ - Ε 


1 

9. ΔΕ23 Δημοτικής Αστυνομίας 


4 

10. ΔΕ29 Οδηγών Αυτοκινήτων 


5 

11. ΔΕ30 Τεχνιτών - Υδραυλικών 


3 

12. ΥΕ-ΕΠ Κλητήρες γεν. καθηκόντων 

1 

13. ΥΕ Εργατών καθαριότητας 


10 

14. ΥΕ Προσωπικό καθαριότητας 

ΥΕ Προσ. καθ. 

15. ΥΕ Εργάτες ύδρευσης 

ΥΕ Προσ. καθ. 


Άρθρο 7 

Οι προσλήψεις του προσωπικού πραγματοποιούνται 
βάσει των εκάστοτε ισχυουσών διατάξεων περί προσλή¬ 
ψεων. Με τις διατάξεις προβλέπονται και τα απαραίτητα 
προσόντα. 

Άρθρο 8 

Από τις διατάξεις της παρούσας απόφασης προκαλεί- 
ται δαπάνη σε βάρος του προϋπολογισμού του Δήμου Γα- 
ζίου έτους 1996 ύψους 100.314.886 για την μισθοδοσία 
του προσωπικού και 110.000.000 δρχ. για καθένα από τα 
επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Ηράκλειο, 8 Οκτωβρίου 1996 

Ο Αναπ/τής Περ/κού Δ/ντή 
ΝΙΚΟΛΑΟΣ ΜΑΡΑΖΑΚΗΣ 

-♦- 

Αριθ. 17030 (2) 

Σύσταση αμιγούς Δημοτικής Επιχείρησης από τον Δήμο 
Γαργαλιάνων Ν. Μεσσηνίας με την επωνυμία «Δημοτι¬ 
κή Επιχείρηση Ανάπτυξης Γαργαλιάνων - ΑΚΜΗ». 

Ο ΑΝΑΠΛ/ΤΗΣ ΠΕΡ/ΚΟΥ Δ/ΝΤΗ Ν. ΜΕΣΣΗΝΙΑΣ 

Έχοντας υπόψη: 

1. Τις διατάξεις του άρθρου 277 παρ. 3 και 4 του ΔΚΚ 
(ΠΔ 410/95). 

2. Την απόφαση του ΥΠΕΣ 25027/9.4.84 που δημοσιεύ- 
θηκε στο ΦΕΚ 244/Β719.4.84 που δημοσιεύθηκε στο ΦΕΚ 
244/Β719.4.84. 

3. Την αριθμ. 18/27.3.1996 απόφαση του Δημοτικού 
Συμβουλίου Γαργαλιάνων. 

4. Την από 17.9.96 αξιολόγηση οικονομοτεχνικής μελέ¬ 
της της ως άνω επιχείρησης, αποφασίζουμε: 

Άρθρο 1 
Σύσταση 

Συνιστάται στο Δήμο Γ αργαλιάνων αμιγής δημοτική ε¬ 
πιχείρηση με την επωνυμία «Δημοτική Επιχείρηση Ανά¬ 
πτυξης Γ αργαλιάνων - ΑΚΜΗ» ως ίδιο Νομικό Πρόσωπο ι¬ 
διωτικού δικαίου το οποίο διέπεται από τις διατάξεις των 

άρθρων 277 έως και 284, 287, 291 και 304 του ΔΚΚ (Π.Δ. 
410/95). 

Άρθρο 2 
Σκοπός 

Σκοπός της Δημοτικής Επιχείρησης Ανάπτυξης Γαργα- 
λιάνων είναι: 

1. Η δημιουργία της απαραίτητης πολιτιστικής και α¬ 
θλητικής υποδομής. 

2. Η ουσιαστική και ολοκληρωμένη πολιτιστική ανάπτυ¬ 
ξη της πόλης, της ευρύτερης περιοχής, η καλλιέργεια σε 
βάθος της καλλιτεχνικής ευαισθησίας και της αγάπης για 
τις τέχνες, η προστασία της εθνικής πολιτιστικής ταυτό¬ 
τητας, η αναγωγή των πολιτιστικών και καλλιτεχνικών α¬ 
γαθών σε οργανικά στοιχεία της καθημερινής ζωής και η 
ενεργητική και συνειδητή συμμετοχή των πολιτών στην 
πολιτιστικής ζωή της πόλης. 

3. Η ανάδειξη και συνεχής προβολή των αρχαιολογικών 
και ιστορικών χώρων. 

4. Η διάδοση και ανάπτυξη της καλλιτεχνικής παιδείας 
στους τομείς της μουσικής, του χορού, του θεάτρου, του 
κινηματογράφου καιτων άλλων οπτικοακουστικών μέσων 
καθώς και των εικαστικών τεχνών. 

5. Η στήριξη, διάδοση και ανάπτυξη της καλλιτεχνικής 
παιδείας, της σύγχρσνης καλλιτεχνικής και πνευματικής 
δημιουργίας και η εξασφάλιση των συνθηκών παυ θα επι¬ 
τρέψουν την άσκηση και ανάπτυξη των ατομικών δημι¬ 
ουργικών ικανοτήτων στους αντίστοιχους τομείς. 

6. Η δημιουργία και ανάπτυξη της αναγκαίας υποδομής 
για τη βελτίωση της ποιότητας της ζωής και τη δημιουρ¬ 
γική αξιοποίηση του ελεύθερου χρόνου των κατοίκων της 
πόλης και ιδιαίτερα των νέων και των ηλικιωμένων. 

7. Η ανάπτυξη της συνεργασίας με τους μαζικούς πολι¬ 
τιστικούς φορείς και τα ερασιτεχνικά συγκροτήματα της 
πόλης και της ευρύτερης περιοχής και η παροχή με κάθε 
τρόπο ηθικής και υλικής βοήθειας και τεχνικής υποστήρι¬ 
ξης, με στόχο την ενίσχυση της ερασιτεχνικής δημιουρ¬ 
γίας και τη διεύρυνση του πεδίου των πρωτοβουλιών και 
των παρεμβάσεών τους. 

8. Η συνεργασία με την εκπαιδευτική κοινότητα του Δή¬ 
μου καιτης ευ ρύτερης περιοχής των Γαργαλιάνων για την 
από κοινού προώθηση και υλοποίηση πολιτιστικών πνευ¬ 
ματικών και αθλητικών δραστηριοτήτων μέσα και έξω από 
τα σχολεία και την εξασφάλιση της ουσιαστικής συμμε¬ 
τοχής των μαθητικών κοινοτήτων και της νεολαίας γενι¬ 
κότερα στις δραστηριότητες της Επιχείρησης. 

9. Η διοργάνωση, η παραγωγή και η παρουσίαση εκδη¬ 
λώσεων, η προώθηση επιμορφωτικών και ψυχαγωγικών 
δραστηριοτήτων, η μετάκλιση Ελληνικών και ξένων συ¬ 
γκροτημάτων και η ανταλλαγή πολιτιστικών και ψυχαγω¬ 
γικών εκδηλώσεων. 

10. Η ανάληψη και υλοποίηση Κοινστικών (ΕΟΚ) και Ε¬ 
θνικών προγραμμάτων εκπαιδευτικού, επιμορφωτικού, 
πολιτιστικού, αναπτυξιακού και ερευνητικού χαρακτήρα. 

11. Η προστασία και ανάδειξη του περιβάλλοντος και η 
ανάπτυξη περιβαλλοντικής και ταυριστικής συνείδησης. 

12. Η ο ρ γάνωση και λειτου ργία αθλητικών τμημάτων για 
την συμμετοχή των νέων και γενικότερα των κατοίκων σε 
αθλητικές δραστηριότητες, η στήριξη των δραστηριοτή- 
τωντων αθλητικών συλλόγων και η ανάπτυξη του μαζικού 
λαϊκού αθλητισμού. 


13. Η οργάνωση γραφείου μελετών, η εκτέλεση έργων 
και προγραμμάτων ανάπτυξης και η οικανομική εκμετάλ¬ 
λευση αυτών. Γιατον σκσπό αυτό δύναται η επιχείρηση να 
δραστηριαπαιηθεί και στον τομέα παραγωγής και εμπο¬ 
ρίας δομικών υλικών, να αναλαμβάνειτην υλοποίηση προ¬ 
γραμματικών συμβάσεων και γενικά ν’ ασκεί κάθε πρό- 
σφσρη δραστηριότητα. 

14. Η ανάληψη βιώσιμων επιχειρηματικών δραστηριο¬ 
τήτων στους τομείς παραγωγής αγαθών και παροχής υ¬ 
πηρεσιών όπως: 

α. η λειτουργία και εκμετάλλευση των Δημοτικών Σφα¬ 
γείων. 

β. η λειτουργία και εκμετάλλευση του Δημοτικού Ξενώ¬ 
να και τουριστικών καταλυμάτων. 

γ. η οργάνωση, διαχείριση και εκμετάλλευση των παρα¬ 
λιών, αναψυκτηρίων καθώς και ιαματικών πηγών. 

δ. η οργάνωση και διαχείριση συστήματος ελεγχόμενης 
στάθμευσης οχημάτων. 

ε. η ανάπτυξη και λειτουργία τοπικαύ συγκοινωνιακού 
δικτύου. 

στ. η διαχείριση και εκμετάλλευση της τοπικής εμπορο- 
πανήγυρης καιτης λαϊκής αγοράς. 

ζ. η ανάπτυξη, διαχείριση και εκμετάλλευση αρδευτικών 
συστημάτων. 

η. η απόκτηση, αξιοποίηση, εκμετάλλευση και διάθεση 
παντός κινητού και ακινήτου πράγματος αναγκαίου για 
την επιδίωξη των επιχειρηματικών της σκοπών. 

θ. η δημιουργία και εκμετάλλευση λατομικής επιχείρη¬ 
σης. 

15. Η ίδρυση και η συμμετοχή σε άλλες εταιρείες του Ε¬ 
μπορικού ή Αστικού δικαίου με συναφείς σκοπούς. 

Άρθρο 3 
Διάρκεια 

Η διάρκεια της επιχείρησης είναι 50 χρόνια από τη δη¬ 
μοσίευσή της κατά το νόμο απόφασης του Υπουργού Ε¬ 
σωτερικών στην Εφημερίδα της Κυβέρνησης. 

Άρθρο 4 

Έδρα 

1. Έδρα της επιχείρησης είναι η πόλη Γ αργαλιάνων του 
Νομού Μεσσηνίας. 

2. Με απόφαση του Διοικητικού Συμβουλίου της Επιχεί¬ 
ρησης καθορίζεται κάθε φορά η διεύθυνση τωνγραφείων 
της Επιχείρησης. 

3. Είναι δυνατό με απόφαση του Διοικητικού Συμβουλί¬ 
ου, που εγκρίνεται από το Δημοτικό Συμβούλιο Γαργα- 
λιάνων να ιδρύονται υποκαταστήματα, παραρτήματα και 
γραφεία εκτός του κεντρικού καταστήματος της Επιχεί¬ 
ρησης, είτε στο Δήμο Γαργαλιάνων είτε σε άλλους Δή¬ 
μους και Κοινότητες της Επικράτειας. 

Άρθρο 5 
Διοίκηση 

1. Η Επιχείρηση διοικείται από 5μελές Διοικητικό Συμ¬ 
βούλιο, που τα μέλη του ορίζονται μαζί με αναπληρωτές 
από το Δημοτικό Συμβούλιο. 

Από τα μέλη του Διοικητικού Συμβουλίου 3 είναι αιρετοί 
εκπρόσωποι του Δήμου Γ αργαλιάνων. Τα υπόλοιπα 2 μέ¬ 
λη είναι δημότες και κάτοικοι της πόλης Γ αργαλιάνων που 

έχουν πείρα ή γνώσεις σχετικές με το αντικείμενο της επι¬ 
χείρησης. Στα μέλη του Διοικητικού Συμβουλίου προστί¬ 
θεται ένας εκπρόσωπος των εργαζομένων στην Επιχείρη¬ 
ση αν αυτή απασχολεί περισσότερους από είκοσι εργα¬ 
ζόμενους. 

2. Η θητεία των μελώντου Διοικητικού Συμβουλίου ακο¬ 
λουθεί την θητεία των Δημοτικών αρχών και λήγει οπωσ¬ 
δήποτε εντός τριμήνου από την εγκατάσταση των Δημο¬ 
τικών αρχών που προκύπτουν μετά από εκλογές. 

3. Το Δημοτικό Συμβούλιο ορίζεται από τα μέλη του Δι¬ 
οικητικού Συμβουλίου τον Πρόεδρο και τον Αντιπρόεδρο. 

4. Με απόφαση του Διοικητικού Συμβουλίου της Επιχεί¬ 
ρησης προσλαμβάνεται Διευθυντής της ή ορίζεται Διευ¬ 
θυντής αυτής ένα απά τα μέλη του. 

5. Στον Πράεδρο και τον Αντιπρόεδρο του Διοικητικού 
Συμβουλίου μπορεί να καταβάλλεται αποζημίωση για τις 
υπηρεσίες που παρέχουν στην Επιχείρηση. Το ύψος της 
αποζημίωσης καθορίζεται με απόφαση του Δημοτικού 
Συμβουλίου ύστερα από πρόταση του Διοικητικού Συμ¬ 
βουλίου της Επιχείρησης. 

6. Με την αυτή διαδικασία είναι δυνατή η καταβολή στα 
μέλη του Διοικητικού Συμβουλίου αποζημίωσης για την 
συμμετοχή τους στις συνεδριάσεις του. 

7. Το Διοικητικό Συμβούλιο είναι αποκλειστικά αρμόδιο 
και ασκεί την διοίκηση και διαχείριση όλων των υποθέσε- 
ωντης επιχείρησης εκτός αυτών που σύμφωνα με τον Νό¬ 
μο ανήκουν στην αρμοδιότητα του Δημοτικού Συμβουλί¬ 
ου. 

8. Το Διοικητικό Συμβούλιο αποφασίζει με απόλυτη 
πλειοψηφία των παρόντων μελών του. Για την έγκυρη 
λήψη αποφάσεων απαιτείται πάντα απαρτία ίση με το ή- 
μισυ πλέον του ενός του συνολικού αριθμού των μελών 
του. 

9. Το Διοικητικό Συμβούλιο τηρεί βιβλίο πρακτικών στο 
οποίο καταγράφονται σε κάθε συνεδρίαση τα θέματα που 
συζητούνται και οι αποφάσεις που λαμβάνονται. Ο Πράε- 
δρος του Διοικητικού Συμβουλίου εκδίδει επικυρωμένα 
αποσπάσματα από το βιβλίο αυτό. 

Άρθρο 6 

Κωλύμματα και ασυμβίβαστα 

Για την διασφάλιση του κύρους της επιχείρησης στην 
τοπική κοινωνία για τα μέλη του Συ μβουλίου θα ισχύουν ε¬ 
πιπρόσθετα τα παρακάτω κωλύμματα και ασυμβίβαστα 
που θα κατοχυρώνουν το κύρος, την εντιμότητα, καθώς ε¬ 
πίσης και την ηθική αξία των μελών του Διοικητικού Συμ¬ 
βουλίου: 

Δεν μπορούν να εκλεγούν στη θέση μέλους του Διοικη¬ 
τικού Συμβουλίου όσοι τελούν υπό απαγόρευση ή δικα¬ 
στική αντίληψη, όσοι καταδικάστηκαν για κακούργημα 
καθώς και όσοι λόγω καταδίκης στερήθηκαν οποτεδήπο¬ 
τε και για οποιοδήποτε χρονικό διάστημα τα πολιτικά τους 
δικαιώματα. 

Δεν μπορούν επίσης να εκλεγούν στη θέση μέλους του 
Διοικητικού Συμβουλίου, όσοι καταδικάστηκαν αμετάκλη- 
τα σε οποιαδήποτε ποινή για τα αδικήματα της κλοπής, 
της υπεξαίρεσης (κοινής και κατά την υπηρεσία), της α¬ 
πάτης, της εκβίασης, της πλαστογραφίας, της απιστίας, 
της απιστίας περί την υπηρεσία, της απιστίας δικηγόρου, 
της δωροδοκίας, της καταπίεσης, της παράβασης καθή¬ 
κοντος, των εγκλημάτων κατά των ηθών, της συκοφαντι¬ 


κής δυσφήμισης και παραβάσεων του νόμου περί ναρκω¬ 
τικών ουσιών. 

Δεν μπορεί επίσης να διοριστεί ο υπόδικος που παρα- 
πέμπεται για κακούργημα ή των αναφερομένων ανωτέρω 
πλημμελημάτων με τελεσίδικο βούλευμα. 

Η παραγραφή αδικήματος για το οποίο υπήρξε παρα¬ 
πομπή με τελεσίδικο βούλευμα, η αποκατάσταση, η α¬ 
μνηστία και η χάρις δεν αίρουν την ανικανότητα των προη¬ 
γουμένων εδαφίων. 

Δεν μπορούν επίσης να εκλεγούν όσοι έχουν τα κωλύμ¬ 
ματα και ασυμβίβαστα που συντρέχουν για τους δημοτι¬ 
κούς συμβούλους, σύμφωνα με τις οικείες διατάξεις του 
Δημοτικού και Κοινοτικού Κώδικα. 

Αν το κώλυμα, ή το ασυμβίβαστο ή η ανικανότητα γεν¬ 
νηθεί μετά την εκλογή τότε αποτελεί λόγω αντικατάστα¬ 
σης του μέλους στο πρόσωπο του οποίου συντρέχει ένας 
από τους προηγούμενους λόγους. Για τον λόγο αυτό το 
Δημοτικό Συμβούλιο μέσα σε εύλογο χρόνο από την γέ¬ 
νεση της ανικανότητας ή του κωλύματος ή του ασυμβίβα¬ 
στου ανεξάρτητα του τράπο γνώσης της και εφ’ όσον υ¬ 
πάρχει έγγραφο που την αποδεικνύει, υποχρεούται να 
προβεί σε εκλογή νέου μέλους σε αντικατάσταση του 
προηγούμενου. Η θητεία του μέλους αυτού, ακολουθεί τη 
θητεία των υπολοίπων μελών και διαρκεί για άσο υπολεί¬ 
πεται την συμπλήρωσή της. 

Άρθρο 7 
Κεφάλαιο 

Το αρχικό κεφάλαιο της επιχείρησης ορίζεται στο ποσόν 
των 35 εκ. δρχ. ως το οποίο καλύπτει και θα καταβάλλει εξ 
ολοκλήρου και στο σύνολό του ο Δήμος Γαργαλιάνων. 

Άρθρο 8 

Πόροι 

Πόροι της επιχείρησης είναι: Τα έσοδα από την άσκηση 
της δραστηριότητάς της, οι πρόσοδοι από την περιουσία 
της, δάνεια, κληρονομιές, δωρεές και λοιπές επιχορηγή¬ 
σεις. 

Άρθρο 9 
Διαχείριση 

1. Η διαχείριση της συνιστώμενης Επιχείρησης είναι α¬ 
νεξάρτητη του Δήμου Γαργαλιάνων και γίνεται με βάση ι¬ 
διαίτερο προϋπολογισμό εσόδων και εξόδων. 

2. Η διάρκεια κάθε διαχειριστικής χρήσης συμπίπτει με 
το ημερολογιακό έτος. 

3. Η συνιστώμενη επιχείρηση τηρεί όλα τα απαραίτητα 
σύμφωνα με την ισχύουσα νομοθεσία βιβλία και στοιχεία, 
ενδεικτικά δε τα ακόλουθα: 

α. Τα προβλεπόμενα από το Π.Δ. 520/1988 σε συνδυα¬ 
σμό με τα όσα ορίζει το Π.Δ. 186/1992 Κ.Β.Σ. 

β. Βιβλίο πρακτικού Διοικητικού Συμβουλίου. 

γ. Κάθε άλλο βιβλίο και στοιχείο που επιβάλλεται από 
την Ειδική Νομοθεσία που διέπει τις δραστηριότητες που 
ασκεί η Επιχείρηση. 

4. Εντός προθεσμίας δύο μηνών από την λήξη κάθε δια- 
χειρισπκής χρήσης συντάσσεται εξολογιστική οικονομι¬ 
κή κατάσταση στην οποία να απεικονίζεται με σαφήνεια, 
ακρίβεια και πληράτητα η αληθής και πραγματική οικονο¬ 
μική κατάσταση της εταιρείας. 

5. Σε ότι αφορά τον ισολογισμό, την έκθεση πεπραγμέ¬ 
νων, τις αποσβέσεις και τα αποθεματικά, εφαρμόζονται οι 
διατάξεις του Π.Δ. 520/1988 όπως κάθε φορά ισχύουν. 

6. Σε περίπτωση που λόγω συσσώρευσης ζημιών το σύ¬ 
νολο των ιδίων κεφαλαίων της επιχείρησης όπως προσ¬ 
διορίζονται στο υπόδειγμα ισολογισμού που προβλέπεται 
από το άρθρο 42γ του Ν. 2190/1920 όπως ισχύει τροπο¬ 
ποιημένος σήμερα, μειωθούν περισσότερο από το 1/2του 
αρχικού κεφαλαίου που εισφέρει ο Δήμος Γαργαλιάνων 
κατά τη σύστασή της, το Διοικητικό Συμβούλιο υποχρε- 
ούται εντός τριμήνου από την λήψη της χρήσης να απο¬ 
φασίσει την υιοθέτηση προσφορών μέτρων ή να εισηγη- 
θεί στο Δημοτικό Συμβούλιο την διάλυση της εται¬ 
ρείας. 

Άρθρο 10 
Έλεγχος 

1. Το Δημοτικό Συμβούλιο Γ αργαλιάνων στην αρχή κά¬ 
θε οικονομικού έτους ορίζει δύο τακτικούς και δύο ανα¬ 
πληρωματικούς ελεγκτές οι οποίοι ασκούν τον τακτικό 
διαχειριστικό έλεγχο καθ’ όλη τη διάρκεια της χρήσεως 
που συντάσσουν σχετική έκθεση σύμφωνα με τις διατά¬ 
ξεις του άρθρου 281 Π.Δ. 410/1995 και το άρθρο 10 του 
Π.Δ. 520/1988. Με την ίδια απάφαση ορίζεται η αμοιβή 
τους. 

2. Ελεγκτές ορίζονται όσοι έχουν τα νόμιμα προσόντα 
να οριστούν Ελεγκτές Α.Ε. ή Ορκωτοί Λογιστές ή υπάλ¬ 
ληλοι Τραπεζών ή δημόσιοι υπάλληλοι κλάδου ΠΕ. 

Άρθρο 11 
Εποπτεία 

1. Το Δημοτικό Συμβούλιο Γ αργαλιάνων ασκεί εποπτεία 
επί των πράξεων του Διοικητικού Συμβουλίου της συνι- 
στώμενης επιχείρησης αν αφορούν: 
α. την ψήφιση του προϋπολογισμού 
β. την αγορά και εκποίηση ακινήτων ή την επιβάρυνσή 
τους με εμπράγματο δικαίωμα 
γ. την σύναψη δανείου ποσού μεγαλύτερου των 
20.000.000 δρχ. 

δ. την διάθεση των καθαρών κερδών, σύμφωνα με τις 
διατάξεις της παρ. 3του άρθ. 280 του Π.Δ. 410/1995 
ε. την επέκταση των εγκαταστάσεων της επιχείρησης 
στ. την ίδρυση θυγατρικών και την συμμετοχή σε υφι¬ 
στάμενες εταιρείες πάσης μορφής και σκοπού 
ζ. την έγκριση του ισολογισμού και την έκθεση πεπραγ¬ 
μένων. 


2. Το Δημοτικό Συμβούλιο αποφαίνεται επίσης και για 
κάθε θέματα για το οποίο είναι αρμόδιο με τον Νόμο, το ο¬ 
ποίο παραπέμπει σ’ αυτό το Διοικητικό Συμβούλιο της Ε¬ 
πιχείρησης. 

Άρθρο 12 

Διάλυση - Εκκαθάριση 

1. Η Επιχείρηση διαλύεται: 

α. με απόφαση του Δημοτικού Συμβουλίου, με την από¬ 
λυτη πλειοψηφία των μελών του και απόφαση του Υπουρ¬ 
γού Εσωτερικών. 

β. Όταν λήξει χωρίς να παραταθεί η διάρκεια της επι¬ 
χείρησης και 

γ. σε περίπτωση πτώχευσης της Επιχείρησης. 

2. Τη διάλυση της Επιχείρησης ακολουθεί η εκκαθάρι¬ 
ση. Εκτός από την περίπτωση της πτώχευσης, η εκκαθά¬ 
ριση γίνεται από εκκαθαριστές που ορίζονται από το Δη¬ 
μοτικό Συμβούλιο. Στην εκκαθάριση διεκπεραιώνονται οι 
εκκρεμείς υποθέσεις, εισπράτονται οι απαιτήσεις, ρευ- 
στοποιείται η περιουσία και πληρώνονται τα χρέη της Ε¬ 
πιχείρησης. Το υπόλοιπο περιέρχεται στο Δήμο. 

Άρθρο 13 

Άκροτελεύπα διάταξη 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της Επιχείρησης, διέπονται από τις 
σχετικές με τις Δημοτικές και Κοινοτικές Επιχειρήσεις 
διατάξεις τόυ Π.Δ. 410/1995 ΔΚΚ και την με αριθμό 
25027/2.4.1984 απόφαση του Υπουργού Εσωτερικών που 
δημοσιεύθηκε στο 244/19.4.1984 ΦΕΚ τεύχος 3. 

Από την απόφαση αυτή προκαλείται δαπάνη σε βάρος 
του προϋπολογισμού εσόδων - εξόδων οικονομικού έ¬ 
τους 1996 του Δήμου Γαργαλιάνων ποσού 5 εκ. δρχ. Η δα¬ 
πάνη αυτή θα καλυφθεί από τα τακτικά έσοδα του Δήμου 
και για τον σκοπό αυτό θα εγγραφεί ισόποση πίστωση 
στον Κ.Α. 75/151.9β' με τίτλο «Σύσταση ΔΕΑΓ», στον προ¬ 
ϋπολογισμό εσόδων - εξόδων του Δήμου Γ αργαλιάνων οι¬ 
κονομικού έτους 1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 1 Οκτωβρίου 1996 

Ο Αναπλ. Περ/κού Δ/ντή 
ΜΙΧ. ΚΑΤΣΙΚΕΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤΟΗ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠ 

ΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοανπ'γραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ 

25ης Μαρπ'ου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

Κορίνθου 327 Τ.Κ 262 23 224581 

ΙΩΑΝΝΙΝΑ 

Διοικητήριο Τ.Κ 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ 691 00 26522 



ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡ1ΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ, ανά δσέλιδο ή μέρους αστού 


ΕΤΗΣΙΕΣ ΣΥΝΔ 

ΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

ΚΑ.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Ι.Ε.Π. 

30.000 δρχ. 

50.000 

10.000 

50.000 

25.000 

10.000 

5.000 

10.000 

3.000 

150.000 

10.000 

1.500 δρχ.· 

2.500 » 

500 » 

2.500 » 

1.250 » 

500 . 

250 » 

500 » 

150 - 

7.500 - 

500 - 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 120.000 » 6.000 

1-----—-—-— 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 
σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής, 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η ενΎραφή ή ανανέωση της συνδρομής πραγματοποιείται το αργότερο μέχρι τον Μάρπο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες καινού λειτουργούν καθημερινό από 08 . 00 'έως 13 . 30 ' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














